CELEX: 62016CN0081
Language: hr
Date: 2016-02-12 00:00:00
Title: Predmet C-81/16 P: Žalba koju je 12. veljače 2016. podnijela Kraljevina Španjolska protiv presude Općeg suda (peto vijeće) od 26. studenoga 2015. u predmetu T-461/13, Španjolska protiv Komisije

4.4.2016   
            
            
               HR
            
            
               Službeni list Europske unije
            
            
               C 118/21
            
         Žalba koju je 12. veljače 2016. podnijela Kraljevina Španjolska protiv presude Općeg suda (peto vijeće) od 26. studenoga 2015. u predmetu T-461/13, Španjolska protiv Komisije
   (Predmet C-81/16 P)
   (2016/C 118/22)
   Jezik postupka: španjolski
   
      Stranke
   
   
      Žalitelj: Kraljevina Španjolska (zastupnik: A. Rubio González, agent)
   
      Druga stranka u postupku: Europska komisija
   
      Zahtjevi
   
   
               —
            
            
               Prihvatiti žalbu i ukinuti presudu Općeg suda od 26. studenoga 2015. u predmetu T-461/13, Kraljevina Španjolska protiv Europske komisije.
            
         
               —
            
            
               Poništiti Odluku Komisije 2014/489/EU (1) od 19. lipnja 2013. o državnoj potpori SA.28599 (C 23/2010) (ex NN 36/2010, ex CP 163/2009) Kraljevine Španjolske za uvođenje digitalne zemaljske televizije u udaljenim i manje urbaniziranim područjima (osim u Kastilji – La Mancha).
            
         
               —
            
            
               Naložiti drugoj stranci u postupku snošenje troškova.
            
         
      Žalbeni razlozi i glavni argumenti
   
   
      Pogreška koja se tiče prava u odnosu na nadzor država članica kada definiraju i primjenjuju uslugu od općeg gospodarskog interesa. Što se tiče prvog kriterija iz presude Altmark (2), Opći sud odbio je provjeriti je li Komisija ispitala sve relevantne elemente radi ocjene definicije javne usluge. Također, Opći sud propustio je provjeriti je li Komisija ispitala sve relevantne elemente radi ocjene četvrtog kriterija iz presude Altmark. Na taj je način Opći sud povrijedio marginu prosudbe države članice u organizaciji njezine javne usluge.
   
      Pogreška koja se tiče prava u odnosu na sudski nadzor sukladnosti potpore. Kao prvo, Opći sud nije provjerio točnost činjenica na kojima je Komisija temeljila svoju analizu. Tako u presudi nije proveden nadzor pouzdanosti, dosljednosti i relevantnosti podataka koje je upotrijebila Komisija. Naposljetku, Opći sud nije proveo nadzor valjanosti Komisijinih zaključaka.
   
      (1)  SL 2014., L 217, str. 52.
   
      (2)  EU:C:2003:415